ประกาศกรมโยธาธิการประกาศกรมโยธาธิการเรื่องมาตรฐานและลักษณะของทางหลวงและงานทางรวมทั้งกำหนดเขตทางหลวงที่จอดรถ ระยะแนวต้นไม้และเสาพาดสายเกี่ยวกับทางหลวงชนบททางหลวงเทศบาลและทางหลวงสุขาภิบาลพ.ศ.๒๕๔๑--------- อาศัยอำนาจตามความในมาตรา๒๖ แห่งพระราชบัญญัติทางหลวง พ.ศ. ๒๕๓๕ อธิบดีกรมโยธาธิการ จึงออกประกาศไว้ ดังต่อไปนี้ ข้อ๑ ประกาศนี้เรียกว่า"ประกาศกรมโยธาธิการ เรื่อง มาตรฐานและลักษณะของทางหลวงและงานทาง รวมทั้งกำหนดเขตทางหลวง ที่จอดรถระยะแนวต้นไม้และเสาพาดสายเกี่ยวกับทางหลวงชนบท ทางหลวงเทศบาล และทางหลวงสุขาภิบาลพ.ศ. ๒๕๔๑" ข้อ๒ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป ข้อ๓ให้ผู้อำนวยการกองสาธารณสถานและทางหลวงท้องถิ่น เป็นผู้รักษาการตามประกาศนี้ ข้อ๔ ให้ยกเลิกประกาศกรมโยธาธิการ เรื่องมาตรฐานและลักษณะของทางหลวงและงานทาง รวมทั้งกำหนดเขตทางหลวง ที่จอดรถระยะแนวต้นไม้และเสาพาดสายเกี่ยวกับทางหลวงชนบท ทางหลวงเทศบาล และทางหลวงสุขาภิบาลลงวันที่ ๒๖ มิถุนายน พ.ศ. ๒๕๓๕ หมวด ๑ การแบ่งชั้นทางหลวง ----------- ข้อ๕ ทางหลวงชนบทแบ่งออกเป็น ๔ ชั้นคือ (๑)ทางหลวงชนบทชั้นพิเศษ (๒)ทางหลวงชนบทชั้นที่ ๑ (๓)ทางหลวงชนบทชั้นที่ ๒ (๔)ทางหลวงชนบทชั้นที่ ๓ ข้อ๖ ทางหลวงเทศบาลแบ่งออกเป็น ๔ ชั้นคือ (๑)ทางหลวงเทศบาลชั้นที่ ๑ (๒)ทางหลวงเทศบาลชั้นที่ ๒ (๓)ทางหลวงเทศบาลชั้นที่ ๓ (๔) ทางหลวงเทศบาลชั้นที่ ๔ ข้อ๗ ทางหลวงสุขาภิบาลแบ่งออกเป็น ๓ชั้น คือ (๑)ทางหลวงสุขาภิบาลชั้นที่ ๑ (๒)ทางหลวงสุขาภิบาลชั้นที่ ๒ (๓)ทางหลวงสุขาภิบาลชั้นที่ ๓ หมวด ๒ มาตรฐานและลักษณะของทางหลวง งานทาง และเขตทางหลวง ---------- ข้อ๘ ทางหลวงชนบทชั้นพิเศษต้องประกอบด้วย (๑)ลักษณะผิวจราจรเป็นคอนกรีตเสริมเหล็ก หรือลาดยางแบบแอสฟัลต์ติค คอนกรีต หรือเทียบเท่า (๒)สามารถรับน้ำหนักรถ และน้ำหนักบรรทุกรวมกันได้ไม่น้อยกว่า ๒๑ ตัน (๓)ช่องทางจราจรไม่น้อยกว่า ๔ ช่องทาง และแต่ละช่องทางกว้างไม่น้อยกว่า ๓.๒๕ เมตร (๔)ทางเท้าหรือไหล่ทางทั้งสองข้าง กว้างข้างละไม่น้อยกว่า ๑.๕๐ เมตร (๕)เขตทางหลวง (RIGHT OF WAY) ไม่น้อยกว่า ๒๐.๐๐ เมตร (๖)ความเร็วที่ใช้ในการออกแบบ (DESIGN SPEED) (ก)ทางราบไม่น้อยกว่า ๙๐ กิโลเมตรต่อชั่วโมง (ข)ทางเนินไม่น้อยกว่า ๘๐ กิโลเมตรต่อชั่วโมง (ค)ทางเขาไม่น้อยกว่า ๗๐ กิโลเมตรต่อชั่วโมง ในเขตชุมชนความเร็วที่ใช้ในการออกแบบไม่น้อยกว่า๖๐ กิโลเมตรต่อชั่วโมง (๗)การยกระดับของถนนบนทางโค้ง (SUPER ELEVATION) ไม่เกิน ๐.๑๐ เมตร/เมตร (๘)ความลาดชันของถนน (GRADIENT) (ก)ทางราบไม่เกินร้อยละ ๔ (ข)ทางเนินไม่เกินร้อยละ ๖ (ค)ทางเขาไม่เกินร้อยละ ๘ (๙)ทางแยกหัวมุมถนนซึ่งเกิดจากการเชื่อม หรือตัดกันของถนนให้ขอบผิวจราจรด้านในมีรัศมีความโค้งไม่น้อยกว่า ๕.๐๐ เมตร (๑๐)ช่องลอดของถนน ต้องมีระยะลอดในแนวดิ่งไม่น้อยกว่า ๕.๐๐ เมตร (๑๑)สะพานมีช่องทางจราจรไม่น้อยกว่า ๔ ช่องทาง และแต่ละช่องทางกว้างไม่น้อยกว่า ๓.๒๕ เมตร ข้อ๙ ทางหลวงชนบทชั้นที่ ๑ต้องประกอบด้วย (๑)ลักษณะผิวจราจรเป็นคอนกรีตเสริมเหล็ก หรือลาดยางแบบแอสฟัลต์ติคคอนกรีตหรือเทียบเท่า (๒)สามารถรับน้ำหนักรถ และน้ำหนักบรรทุกรวมกันได้ไม่น้อยกว่า ๒๑ ตัน (๓)ความกว้างผิวจราจรไม่น้อยกว่า ๗.๐๐ เมตร (๔)ทางเท้าหรือไหล่ทางทั้งสองข้าง กว้างข้างละไม่น้อยกว่า ๑.๕๐ เมตร (๕)เขตทางหลวง (RIGHT OF WAY) ไม่น้อยกว่า ๒๐.๐๐ เมตร (๖)ความเร็วที่ใช้ในการออกแบบ (DESIGN SPEED) (ก)ทางราบไม่น้อยกว่า ๙๐ กิโลเมตรต่อชั่วโมง (ข)ทางเนินไม่น้อยกว่า ๘๐ กิโลเมตรต่อชั่วโมง (ค)ทางเขาไม่น้อยกว่า ๗๐ กิโลเมตรต่อชั่วโมง ในเขตชุมชนความเร็วที่ใช้ในการออกแบบไม่น้อยกว่า๖๐ กิโลเมตรต่อชั่วโมง (๗)การยกระดับของถนนบนทางโค้ง (SUPER ELEVATION) ไม่เกิน ๐.๑๐ เมตร/เมตร (๘)ความลาดชันของถนน (GRADIENT) (ก)ทางราบไม่เกินร้อยละ ๔ (ข)ทางเนินไม่เกินร้อยละ ๖ (ค)ทางเขาไม่เกินร้อยละ ๘ (๙)ทางแยกหัวมุมถนนซึ่งเกิดจากการเชื่อมหรือตัดกันของถนน ให้ขอบผิวจราจรด้านในมีรัศมีความโค้งไม่น้อยกว่า ๕.๐๐ เมตร (๑๐)ช่องลอดของถนน ต้องมีระยะลอดในแนวดิ่งไม่น้อยกว่า ๕.๐๐ เมตร (๑๑)ความกว้างผิวจราจรของสะพานไม่น้อยกว่า ๗.๐๐ เมตร ข้อ๑๐ ทางหลวงชนบทชั้นที่ ๒ต้องประกอบด้วย (๑)ลักษณะผิวจราจรเป็นคอนกรีตเสริมเหล็ก หรือลาดยาง (๒)สามารถรับน้ำหนักรถ และน้ำหนักบรรทุกรวมกันได้ไม่น้อยกว่า ๒๑ ตัน (๓)ความกว้างผิวจราจรไม่น้อยกว่า ๗.๐๐ เมตร (๔)ทางเท้าหรือไหล่ทางทั้งสองข้าง กว้างข้างละไม่น้อยกว่า ๑.๐๐ เมตร (๕)เขตทางหลวง (RIGHT OF WAY) ไม่น้อยกว่า ๑๕.๐๐ เมตร (๖)ความเร็วที่ใช้ในการออกแบบ (DESIGN SPEED) (ก)ทางราบไม่น้อยกว่า ๗๐ กิโลเมตรต่อชั่วโมง (ข)ทางเนินไม่น้อยกว่า ๕๕ กิโลเมตรต่อชั่วโมง (ค)ทางเขาไม่น้อยกวา ๔๐ กิโลเมตรต่อชั่วโมง ในเขตชุมชนความเร็วที่ใช้ในการออกแบบไม่น้อยกว่า๔๐ กิโลเมตรต่อชั่วโมง (๗)การยกระดับของถนนบนทางโค้ง (SUPER ELEVATION) ไม่เกิน ๐.๑๐ เมตร/เมตร (๘)ความลาดชันของถนน (GRADIENT) (ก)ทางราบไม่เกินร้อยละ ๔ (ข)ทางเนินไม่เกินร้อยละ ๘ (ค)ทางเขาไม่เกินร้อยละ ๑๒ (๙)ทางแยกหัวมุมถนนซึ่งเกิดจากการเชื่อมหรือตัดกันของถนน ให้ขอบผิวจราจรด้านในมีรัศมีความโค้งไม่น้อยกว่า ๕.๐๐ เมตร (๑๐)ช่องลอดของถนน ต้องมีระยะลอดในแนวดิ่งไม่น้อยกว่า ๕.๐๐ เมตร (๑๑)ความกว้างผิวจราจรของสะพานไม่น้อยกว่า ๗.๐๐ เมตร ในกรณีที่มาตรฐานไม่ได้ตามที่กำหนดตาม (๓) และ (๔) แต่ความกว้างผิวจราจรรวมความกว้างไหล่ทาง ต้องไม่น้อยกว่า ๙.๐๐ เมตรและผิวไหล่ทางต้องเป็นคอนกรีตเสริมเหล็ก หรือลาดยาง ข้อ๑๑ ทางหลวงชนบทชั้นที่ ๓ต้องประกอบด้วย (๑)ลักษณะผิวจราจรเป็นลูกรัง หรือวัสดุอย่างอื่นที่ดีกว่า (๒)สามารถรับน้ำหนักรถ และน้ำหนักบรรทุกรวมกันได้ไม่น้อยกว่า ๒๑ ตัน (๓)ความกว้างผิวจราจรถ้าเป็นผิวจราจรลูกรังไม่น้อยกว่า ๘.๐๐ เมตร และถ้าเป็นวัสดุอย่างอื่นที่ดีกว่าลูกรัง เช่น ลาดยาง หรือคอนกรีตไม่น้อยกว่า ๖.๐๐ เมตร (๔)เขตทางหลวง (RIGHT OF WAY) ไม่น้อยกว่า ๑๕.๐๐ เมตร (๕)ความเร็วที่ใช้ในการออกแบบ (DESIGN SPEED) (ก)ทางราบไม่น้อยกว่า ๖๐ กิโลเมตรต่อชั่วโมง (ข)ทางเนินไม่น้อยกว่า ๕๐ กิโลเมตรต่อชั่วโมง (ค)ทางเขาไม่น้อยกว่า ๓๐ กิโลเมตรต่อชั่วโมง ในเขตชุมชนความเร็วที่ใช้ในการออกแบบไม่น้อยกว่า๓๐ กิโลเมตรต่อชั่วโมง (๖)การยกระดับของถนนบนทางโค้ง (SUPER ELEVATION) ไม่เกิน ๐.๑๐ เมตร/เมตร (๗)ความลาดชันของถนน (GRADIENT) (ก)ทางราบไม่เกินร้อยละ ๔ (ข)ทางเนินไม่เกินร้อยละ ๘ (ค)ทางเขาไม่เกินร้อยละ ๑๒ (๘)ทางแยกหัวมุมถนนซึ่งเกิดจากการเชื่อมหรือตัดกันของถนน ให้ขอบผิวจราจรด้านในมีรัศมีความโค้งไม่น้อยกว่า ๕.๐๐ เมตร (๙)ช่องลอดของถนน ต้องมีระยะลอดในแนวดิ่งไม่น้อยกว่า ๕.๐๐ เมตร (๑๐)ความกว้างผิวจราจรของสะพานไม่น้อยกว่า ๗.๐๐ เมตร ถ้ามีความจำเป็นที่มาตรฐานต้องต่ำกว่าที่กำหนดไว้ตาม (๓) (๔) (๕) และ (๗) ให้อยู่ในดุลยพินิจของอธิบดีกรมโยธาธิการ ข้อ๑๒ ทางหลวงเทศบาลชั้นที่ ๑ต้องประกอบด้วย (๑)ลักษณะผิวจราจรเป็นคอนกรีตเสริมเหล็ก หรือลาดยาง (๒)สามารถรับน้ำหนักรถ และน้ำหนักบรรทุกรวมกันได้ไม่น้อยกว่า ๒๑ ตัน (๓)มีช่องทางจราจรไม่น้อยกว่า ๖ ช่องทาง และแต่ละช่องทางกว้างไม่น้อยกว่า ๓.๐๐ เมตร (๔)ทางเท้าหรือไหล่ทางทั้งสองข้าง กว้างข้างละไม่น้อยกว่า ๓.๐๐ เมตร (๕)ระบบควบคุมการจราจร (๖)ระบบระบายน้ำตลอดสาย (๗)เขตทางหลวง (RIGHT OF WAY) ไม่น้อยกว่า ๓๐.๐๐ เมตร (๘)ทางแยกหัวมุมถนนซึ่งเกิดจากการเชื่อมหรือตัดกันของถนน ให้ขอบผิวจราจรด้านในมีรัศมีความโค้งไม่น้อยกว่า ๕.๐๐ เมตรหรือปาดมุมยาวด้านละไม่น้อยกว่า ๕.๐๐ เมตร จากจุดตัดของแนวขอบผิวจราจร (๙)ความลาดชันของถนน (GRADIENT) (ก)ทางราบไม่เกินร้อยละ ๔ (ข)ทางเนินไม่เกินร้อยละ ๖ (ค)ทางเขาไม่เกินร้อยละ ๘ (๑๐)ช่องลอดของถนน ต้องมีระยะลอดในแนวดิ่งไม่น้อยกว่า ๕.๐๐ เมตร ข้อ๑๓ ทางหลวงเทศบาลชั้นที่ ๒ต้องประกอบด้วย (๑)ลักษณะผิวจราจรเป็นคอนกรีตเสริมเหล็ก หรือลาดยาง (๒)สามารถรับน้ำหนักรถ และน้ำหนักบรรทุกรวมกันได้ไม่น้อยกว่า ๒๑ ตัน (๓)มีช่องทางจราจรไม่น้อยกว่า ๔ ช่องทาง และแต่ละช่องทางกว้างไม่น้อยกว่า ๓.๐๐ เมตร (๔)ทางเท้าหรือไหล่ทางทั้งสองข้าง กว้างข้างละไม่น้อยกว่า ๒.๐๐ เมตร (๕)ระบบควบคุมการจราจร (๖)ระบบระบายน้ำตลอดสาย (๗)เขตทางหลวง (RIGHT OF WAY) ไม่น้อยกว่า ๒๐.๐๐ เมตร (๘)ทางแยกหัวมุมถนนซึ่งเกิดจากการเชื่อมหรือตัดกันของถนน ให้ขอบผิวจราจรด้านในมีรัศมีความโค้งไม่น้อยกว่า ๕.๐๐ เมตรหรือปาดมุมยาวด้านละไม่น้อยกว่า ๕.๐๐ เมตร จากจุดตัดของแนวขอบผิวจราจร (๙)ความลาดชันของถนน (GRADIENT) (ก)ทางราบไม่เกินร้อยละ ๔ (ข)ทางเนินไม่เกินร้อยละ ๖ (ค)ทางเขาไม่เกินร้อยละ ๘ (๑๐)ช่องลอดของถนน ต้องมีระยะลอดในแนวดิ่งไม่น้อยกว่า ๕.๐๐ เมตร ข้อ๑๔ ทางหลวงเทศบาลชั้นที่ ๓ต้องประกอบด้วย (๑)ลักษณะผิวจราจรเป็นลูกรัง หรือวัสดุอื่นที่ดีกว่า (๒)สามารถรับน้ำหนักรถ และน้ำหนักบรรทุกรวมกันได้ไม่น้อยกว่า ๒๑ ตัน (๓)ความกว้างผิวจราจรไม่น้อยกว่า ๖.๐๐ เมตร (๔)ทางเท้าหรือไหล่ทางทั้งสองข้าง กว้างข้างละไม่น้อยกว่า ๑.๕๐ เมตร (๕)ระบบระบายน้ำตลอดสาย (๖)เขตทางหลวง (RIGHT OF WAY) ไม่น้อยกว่า ๑๕.๐๐ เมตร (๗)ทางแยกหัวมุมถนนซึ่งเกิดจากการเชื่อมหรือตัดกันของถนน ให้ขอบผิวจราจรด้านในมีรัศมีความโค้งไม่น้อยกว่า ๕.๐๐ เมตรหรือปาดมุมยาวด้านละไม่น้อยกว่า ๕.๐๐ เมตร จากจุดตัดของแนวขอบผิวจราจร (๘)ความลาดชันของถนน (GRADIENT) (ก)ทางราบไม่เกินร้อยละ ๔ (ข)ทางราบไม่เกินร้อยละ ๖ (ค)ทางราบไม่เกินร้อยละ ๘ (๙)ช่องลอดของถนน ต้องมีระยะลอดในแนวดิ่งไม่น้อยกว่า ๕.๐๐ เมตร ข้อ๑๕ ทางหลวงเทศบาลชั้นที่ ๔ต้องประกอบด้วย (๑)ลักษณะผิวจราจรเป็นลูกรัง หรือวัสดุอื่นที่ดีกว่า (๒)สามารถรับน้ำหนักรถ และน้ำหนักบรรทุกรวมกันได้ไม่น้อยกว่า ๒๑ ตัน (๓)ความกว้างผิวจราจรไม่น้อยกว่า ๕.๐๐ เมตร (๔)ระบบระบายน้ำตลอดสาย (๕)เขตทางหลวง (RIGHT OF WAY) ไม่น้อยกว่า ๘.๐๐ เมตร (๖)ทางแยกหัวมุมถนนซึ่งเกิดจากการเชื่อมหรือตัดกันของถนน ให้ขอบผิวจราจรด้านในมีรัศมีความโค้งไม่น้อยกว่า ๕.๐๐ เมตรหรือปาดมุมยาวด้านละไม่น้อยกว่า ๕.๐๐ เมตร จากจุดตัดของแนวขอบผิวจราจร (๗)ความลาดชันของถนน (GRADIENT) (ก)ทางราบไม่เกินร้อยละ ๔ (ข)ทางเนินไม่เกินร้อยละ ๖ (ค)ทางเขาไม่เกินร้อยละ ๘ (๘)ช่องลอดของถนน ต้องมีระยะลอดในแนวดิ่งไม่น้อยกว่า ๕.๐๐ เมตร ข้อ๑๖ ทางหลวงสุขาภิบาลชั้นที่ ๑ต้องประกอบด้วย (๑)ลักษณะผิวจราจรเป็นคอนกรีตเสริมเหล็ก หรือลาดยาง (๒)สามารถรับน้ำหนักรถ และน้ำหนักบรรทุกรวมกันได้ไม่น้อยกว่า ๒๑ ตัน (๓)ความกว้างผิวจราจรไม่น้อยกว่า ๗.๐๐ เมตร (๔)ทางเท้าหรือไหล่ทางทั้งสองข้าง กว้างข้างละไม่น้อยกว่า ๒.๕๐ เมตร (๕)ระบบควบคุมการจราจร (๖)ระบบระบายน้ำตลอดสาย (๗)เขตทางหลวง (RIGHT OF WAY) ไม่น้อยกว่า ๒๐.๐๐ เมตร (๘)ทางแยกหัวมุมถนนซึ่งเกิดจากการเชื่อมหรือตัดกันของถนน ให้ขอบผิวจราจรด้านในมีรัศมีความโค้งไม่น้อยกว่า ๕.๐๐ เมตรหรือปาดมุมยาวด้านละไม่น้อยกว่า ๕.๐๐ เมตร จากจุดตัดของแนวขอบผิวจราจร (๙)ความลาดชันของถนน (GRADIENT) (ก)ทางราบไม่เกินร้อยละ ๔ (ข)ทางเนินไม่เกินร้อยละ ๖ (ค)ทางเขาไม่เกินร้อยละ ๘ (๑๐)ช่องลอดของถนน ต้องมีระยะลอดในแนวดิ่งไม่น้อยกว่า ๕.๐๐ เมตร ข้อ๑๗ ทางหลวงสุขาภิบาลชั้นที่ ๒ต้องประกอบด้วย (๑)ลักษณะผิวจราจรเป็นลูกรัง หรือวัสดุอื่นที่ดีกว่า (๒)สามารถรับน้ำหนักรถ และน้ำหนักบรรทุกรวมกันได้ไม่น้อยกว่า ๒๑ ตัน (๓)ความกว้างผิวจราจรไม่น้อยกว่า ๖.๐๐ เมตร (๔)ทางเท้าหรือไหล่ทางทั้งสองข้าง กว้างข้างละไม่น้อยกว่า ๑.๕๐ เมตร (๕)ระบบระบายน้ำตลอดสาย (๖)เขตทางหลวง (RIGHT OF WAY) ไม่น้อยกว่า ๑๕.๐๐ เมตร (๗)ทางแยกหัวมุมถนนซึ่งเกิดจากการเชื่อมหรือตัดกันของถนน ให้ขอบผิวจราจรด้านในมีรัศมีความโค้งไม่น้อยกว่า ๕.๐๐ เมตรหรือปาดมุมยาวด้านละไม่น้อยกว่า ๕.๐๐ เมตร จากจุดตัดของแนวของผิวจราจร (๘)ความลาดชันของถนน (GRADIENT) (ก)ทางราบไม่เกินร้อยละ ๔ (ข)ทางเนินไม่เกินร้อยละ ๖ (ค)ทางเขาไม่เกินร้อยละ ๘ (๙)ช่องลอดของถนน ต้องมีระยะลอดในแนวดิ่งไม่น้อยกว่า ๕.๐๐ เมตร ข้อ๑๘ ทางหลวงสุขาภิบาลชั้นที่ ๓ต้องประกอบด้วย (๑)ลักษณะผิวจราจรเป็นลูกรัง หรือวัสดุอื่นที่ดีกว่า (๒)สามารถรับน้ำหนักรถ และน้ำหนักบรรทุกรวมกันได้ไม่น้อยกว่า ๒๑ ตัน (๓)ความกว้างผิวจราจรไม่น้อยกว่า ๕.๐๐ เมตร (๔)ระบบระบายน้ำตลอดสาย (๕)เขตทางหลวง (RIGHT OF WAY) ไม่น้อยกว่า ๘.๐๐ เมตร (๖)ทางแยกหัวมุมถนนซึ่งเกิดจากการเชื่อมหรือตัดกันของถนน ให้ขอบผิวจราจรด้านในมีรัศมีความโค้งไม่น้อยกว่า ๕.๐๐ เมตรหรือปาดมุมยาวด้านละไม่น้อยกว่า ๕.๐๐ เมตร จากจุดตัดของแนวขอบผิวจราจร (๗)ความลาดชันของถนน (GRADIENT) (ก)ทางราบไม่เกินร้อยละ ๔ (ข)ทางเนินไม่เกินร้อยละ ๘ (ค)ทางเขาไม่เกินร้อยละ ๑๒ (๘)ช่องลอดของถนน ต้องมีระยะลอดในแนวดิ่งไม่น้อยกว่า ๕.๐๐ เมตร หมวด ๓ มาตรฐานที่จอดรถ ระยะแนวต้นไม้ และเสาพาดสาย ----------- ข้อ๑๙ ทางหลวงชนบท (๑)ที่จอดรถ ต้องเป็นที่ซึ่งทางราชการกำหนดให้ หรือที่ซึ่งไม่กีดขวางทางจราจรแต่ไม่ใช่ทางโค้ง บนสะพาน เชิงสะพาน ทางแยก หรือในที่คับขัน (๒)ระยะแนวต้นไม้ ต้องห่างจากขอบผิวจราจรไม่น้อยกว่า ๕.๐๐ เมตร (๓)เสาพาดสาย ต้องปักห่างจากแนวเขตทางหลวงเข้ามาทางด้านในไม่น้อยกว่า ๐.๕๐ เมตร แต่ไม่เกิน ๑.๕๐ เมตรหรือที่ซึ่งทางราชการกำหนดให้และสายต้องพาดสูงจากผิวดินไม่น้อยกว่า ๓.๐๐ เมตรส่วนที่พาดสายข้ามถนนต้องสูงจากผิวทางไม่น้อยกว่า ๕.๕๐ เมตร ข้อ๒๐ ทางหลวงเทศบาล (๑)ที่จอดรถ ต้องเป็นที่ซึ่งทางราชการกำหนดให้ หรือที่ซึ่งไม่กีดขวางทางจราจรแต่ไม่ใช่ทางโค้ง บนสะพาน เชิงสะพาน ทางแยก หรือในที่คับขัน (๒)ระยะแนวต้นไม้ ต้องห่างจากขอบผิวจราจรไม่น้อยกว่า ๐.๕๐ เมตร (๓)เสาพาดสาย ต้องปักให้ริมเสาด้านชิดตัวถนนห่างจากขอบผิวจราจรไม่น้อยกว่า ๐.๓๐ เมตร หรือที่ซึ่งทางราชการกำหนดให้และสายต้องพาดสูงจากผิวดินไม่น้อยกว่า ๓.๐๐ เมตรส่วนที่ต้องพาดสายข้ามถนนต้องสูงจากผิวทางไม่น้อยกว่า ๕.๕๐ เมตร ข้อ๒๑ ทางหลวงสุขาภิบาล (๑)ที่จอดรถ ต้องเป็นที่ซึ่งทางราชการกำหนดให้ หรือที่ซึ่งไม่กีดขวางทางจราจรแต่ไม่ใช่ทางโค้ง บนสะพาน เชิงสะพาน ทางแยกหรือในที่คับขัน (๒)ระยะแนวต้นไม้ ต้องห่างจากขอบผิวจราจรไม่น้อยกว่า ๐.๕๐ เมตร (๓)เสาพาดสาย ต้องปักให้ริมเสาด้านชิดตัวถนนห่างจากขอบผิวจราจรไม่น้อยกว่า ๐.๓๐ เมตร หรือที่ซึ่งทางราชการกำหนดให้และสายต้องพาดสูงจากขอบผิวดินไม่น้อยกว่า ๓.๐๐ เมตรส่วนที่ต้องพาดสายข้ามถนนต้องสูงจากผิวทางไม่น้อยกว่า ๕.๕๐ เมตร ประกาศณ วันที่ ๔ กุมภาพันธ์ พ.ศ. ๒๕๔๑ วรวิทย์ เลิศลักษณา อธิบดีกรมโยธาธิการ[รก.๒๕๔๑/๑๕ง/๑๓/๑๙ กุมภาพันธ์ ๒๕๔๑] พรพิมล/พิมพ์ ๒๕ก.ค ๒๕๔๔